Ingeniørenes hus i Kronprinsens gate 17, Oslo. Huset rommer bla. kontorer for Den norske Forfatterforening, Dramatikerforbundet, Kritikerlaget, Norske Barne- og Ungdomsbokforfattere og Norsk Oversetterforening. 
**Norske Barne- og Ungdomsbokforfattere**, forkortet **NBU**, er en uavhengig forening for barne- og ungdomsbokforfattere. Den skal ivareta norske barne- og ungdomsbokforfatteres faglige og økonomiske interesser, samt verne og fremme norsk barne- og ungdomslitteratur. NBU finansieres hovedsakelig gjennom bibliotekvederlag og kopieringsvederlag som fordeles via Norsk Forfatter- og Oversetterfond (NFOF). 

I mai 2022 hadde NBU 387 medlemmer. Omtrent 100 av medlemmene var også medlemmer i Den Norske Forfatterforening.

Historikk
---------

Foreningen ble stiftet i 1947 som **Ungdomslitteraturens forfatterlag** (**ULF**). Initiativet ble tatt av Gunvor Fossum (1893–1958), Evi Bøgenæs (1906–85), Anka Borch (1899–1971), Eugenie Winther (1901–1975) , Margit Ravn (1885–1960) og Aimée Sommerfelt (1892–1975), alle forfattere av såkalte «ungpikebøker». I 1951 ble Margit Ravn utnevnt til æresmedlem.

I 1994 skiftet foreningen navn til *Norske Barne- og Ungdomsbokforfattere*. Antall medlemmer det første året var 14, i 1960 var det 60, i 1970 var det 67, i 1996 var det 189 og i 2011 hadde foreningen 282 medlemmer. I mai 2022 hadde medlemstallet steget til 387.

Ledere
------

* 1947–1956: Gunvor Fossum
* 1956–1965: Aimée Sommerfelt
* 1965–1971: Ebba Haslund
* 1971–1973: Eva Ramm
* 1973–1977: Else Breen
* 1977–1979: Mette Newth
* 1979–1981: Oskar Stein Bjørlykke
* 1981–1983: Steinar Sørlle og Mette Newth
* 1983–1989: Inger Margrethe Gaarder
* 1989–1991: Tore Tveit
* 1991–1996: Øistein Hølleland
* 1996–1998: Per Olav Kaldestad
* 1998–2004: Dag Larsen
* 2004–2008: Kari Sverdrup
* 2008–2011: Sverre Henmo
* 2011–2017: Bjørn Ingvaldsen
* 2017–2021:Taran L. Bjørnstad
* 2021–: Alexander Løken

Litteraturpriser
----------------

### NBU-prisen

Siden 1988 har NBU delt ut NBU-prisen som er en årlig pris til «en person eller institusjon som har utført et prisverdig arbeid for barne- og ungdomslitteraturen».

### «Trollkrittet»

«Trollkrittet» er Norske barne- og ungdomsbokforfatteres debutantpris. Den ble delt ut første gang i 2011, for bokkåret 2010.

Referanser
----------

1. ↑  «Therese Garshol Syversen får gjev pris for sin debutroman». *Dagsavisen* **(norsk)**. 27. mars 2023. Besøkt 31. mars 2023. «Hun har skrevet ungdomsromanen «Sting», som nå høster anerkjennelse fra organisasjonen Norske barne- og ungdomsbokforfattere (NBU). At prisen «Trollkrittet» kommer fra akkurat dem, er litt ekstra stas.»
2. ↑  «Trollkrittet - NBUs debutantpris». *NBU*. Norske barne- og ungdomsbokforfattere. Besøkt 31. mars 2023.

Eksterne lenker
---------------

* (no) Offisielt nettsted Rediger på Wikidata

| * v
* d
* r
Norske forfatterforeninger |
| --- |
| Den norske Forfatterforening **·** Dramatikerforbundet **·** Forfatterforbundet **·** Norske Barne- og Ungdomsbokforfattere **·** Norsk faglitterær forfatter- og oversetterforening **·** Norsk Forfattersentrum **·** Norsk PEN |
| Oversetterforeninger: Norsk Oversetterforening **·** Norsk fagoversetterforening **·** Norsk audiovisuell oversetterforening **·** Statsautoriserte translatørers forening |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN
 |